**Köveskáli Közös Fenntartású Napközi Otthonos Óvoda**

Házirend

Készítette:

 Czuczorné Orbán Anna

 igazgató

Verziószám: 1/2025.

Köveskál, 2025. augusztus 28.

Tartalom

[**Bevezető rendelkezések** 3](#_Toc208956606)

[**A házirend hatálya** 4](#_Toc208956607)

[**ÁLTALÁNOS INFORMÁCIÓ** 5](#_Toc208956608)

[**A NEVELÉSI ÉV RENDJE** 6](#_Toc208956609)

[**Az óvoda napirendje** 7](#_Toc208956610)

[**Az óvodai felvétel, átvétel, elhelyezés, felmentés** 8](#_Toc208956611)

[**Gyermekjogok érvényesülése az óvodai nevelésben** 11](#_Toc208956612)

[**Az óvodaköteles korú gyermek óvodába járásának és a távolmaradásának szabályai** 13](#_Toc208956613)

[**A gyermek értékelési rendjével kapcsolatos szabályok** 13](#_Toc208956614)

[**A beiskolázás rendje** 15](#_Toc208956615)

[**Az óvodai étkezés befizetésének, lemondásának rendje, étkezéssel kapcsolatos szabályok** 16](#_Toc208956616)

[**Egészségvédelmi, balesetmegelőzési előírások, óvó-védő intézkedések** 17](#_Toc208956617)

[**A szülők és az óvoda kapcsolata** 23](#_Toc208956618)

[**A család és az óvoda közös nevelési elveinek kialakítása** 24](#_Toc208956619)

[**Adatkezelés, panaszkezelés, ügyintézés** 26](#_Toc208956620)

# **Bevezető rendelkezések**

**A házirend célja**

A házirend az óvoda hivatalos jogforrása, mely magába foglalja a betartandó szabályokat, a különböző jogszabályokban megfogalmazott jogok és kötelességek érvényesülésének helyi gyakorlatát, melyek biztosítják az intézmény törvényes működését, belső szabályozását és a zökkenőmentes nevelőmunkát.

**A házirend elkészítésének jogszabályi háttere**

Az óvoda házirendje az Alapító Okiratának, és Szervezeti és Működési Szabályzatának rendelkezései alapján készült, valamint az alábbi jogszabályok jogharmonizációjával.

• A nemzeti köznevelésről szóló 2011. évi CXC. törvény,20/2012. (VIII.31.) EMMI rendelet a nevelésioktatási intézmények névhasználatáról;

• A nemzeti köznevelési törvény végrehajtásáról szóló 229/2012. (VIII.28.) Korm. rendelet;

• A nemdohányzók védelméről szóló 1999.évi XLII. törvény;

• Az egyenlő bánásmódról és az esélyegyenlőség előmozdításáról, 2003.évi CXXXV. törvény;

• A gyermekek védelméről és a gyámügyi igazgatásról szóló 1997.XXXI. törvény;

• A közoktatásról szóló –többször módosított 1993.évi LXXXIX. Törvény;

• 1997. évi XXXI. törvény a gyermekek védelméről és gyámügyi igazgatásáról szóló rendelkezései (Gyvt.);

• A nevelési- oktatási intézményekről szóló 11/144. (VI.8) MKM rendelet;

• 2014. évi CV. törvény a nemzeti köznevelésről szóló 2011. évi CXC. törvény módosításáról;

• 20/2012. (VIII.31) EMMI a nevelési-oktatási intézmények működéséről és a köznevelési intézmények

névhasználatáról;

• 331/2006. (XII.23.) Korm. rendelet;

• 2012. évi II. törvény 247. § c) pontja;

• Óvodai Nevelés Országos Alapprogramja a Kormány 363/2012. (XII.17.) Korm. rendelete az Óvodai

nevelés országos alapprogramjáról.

# **A házirend hatálya**

**Időbeli hatálya kiterjed**

A Házirend az intézményvezető jóváhagyásával lép hatályba a kihirdetés napján és határozatlan időre szól.

Felülvizsgálata: évenként, illetve jogszabályi változásnak megfelelően.

Módosítása: az intézményvezető hatásköre, kezdeményezheti a nevelőtestület, a fenntartó és a Szülői Szervezet.

A gyermekek és szüleik vonatkozásában az intézményi gyermeki jogviszony kezdetekor (beiratkozás) keletkezik, és annak megszűnéséig tart.

A kihirdetés napja 2024. augusztus 31.

**Személyi hatálya kiterjed**

A házirend kiterjed az óvodába járó gyermekre, szüleire, az óvoda dolgozóira, az intézménybe látogató személyekre, az intézménnyel jogviszonyban nem álló, de az intézmény területén munkát végzőkre, illetve azokra, akik részt vesznek az óvoda feladatainak megvalósításában.

**Területi hatálya kiterjed**

Az intézmény területén, valamint az intézmény által szervezett külső rendezvényekre.

**A házirend nyilvánossága**

Minden nevelési év első szülői értekezletén a házirend fő tartalmi elemeiről tájékoztatót kapnak a szülők. A szülők fogadóórák alkalmával az óvodapedagógustól és az intézményvezetőtől kérhetnek tájékoztatást a házirenddel kapcsolatosan.

**A házirend megtekinthető:**

• az óvoda épületében, a faliújságra kihelyezve

**A felülvizsgálat és módosítás rendje:**

• Az óvodavezető hatásköre, kezdeményezheti a nevelőtestület, szülői szervezet,

• A Házirend érvényesülését a nevelőtestület és a szülői szervezet figyelemmel kíséri,

• A Házirend minden évben felülvizsgálatra, igény, illetve jogszabályi változás szerint módosításra kerül.

**A Házirend megszegésére vonatkozó szabályozás:**

**A Házirendben foglaltak megszegése egyenértékű jogszabály megsértésével!**

# **ÁLTALÁNOS INFORMÁCIÓ**

Az óvoda neve: Köveskáli Közös Fenntartású Napközi- Otthonos Óvoda

Székhelye: 8274 Köveskál, Petőfi Sándor utca 5.

Telefonszáma: 06/87 478-411

E-mail: koveskalovi@gmail.com

Az óvoda fenntartója: Köveskál és Térsége Óvoda Társulás

Az óvoda OM azonosítója: 036933

Honlap elérhetősége: Balatonhenye, Köveskál, Mindszentkálla, Szentbékkálla község honlapja, ha nem rendelkeznek honlappal, hivatalos helyiségükben kifüggesztve

**Az óvoda törvényben meghatározott feladatai**

Az óvoda a gyermekek hároméves korától a tankötelezettség eléréséig nevelő intézmény. A

gyermekek nevelése a teljes életet magába foglaló foglalkozások keretében folyik.

Hangsúlyozzuk a családi nevelés elsődlegességét, melynek kiegészítője az óvoda.

Nevelésünk során fontosnak tartjuk a hagyományos értékek ápolását, a családdal való szoros

együttműködést, melynek alapja a kölcsönös, bizalmon alapuló, folyamatos információcsere.

**Nevelési céljaink**

• A gyermekek sokoldalú, harmonikus fejlődésének biztosítása.

• Teljes személyiség fejlesztése tevékenységek által és a tevékenységeken keresztül.

• Egészséges életmód szokásainak kialakítása, mozgáskultúra fejlődésének segítése.

• A magyar és nemzetiségi hagyományok ápolásával, átadásával a gyermekek pozitív

értékrendjének formálása, érzelmi kötődésének megalapozása.

• Környezettudatos magatartás megalapozása, a természet megőrzéséért aktívan cselekedni

tudó, a művészeti értékek, szépségek felfedezésére nyitott, érdeklődő személyiség

formálása.

• A másság tolerálása, elfogadtatása, multikulturális és interkulturális nevelési gyakorlat

kialakítása - inkluzív pedagógiai szemlélet erősítése.

• A sajátos nevelési igényű gyermekek alkalmazkodó képességének, önállóságának,

együttműködési képességének fejlesztése, integrált nevelése.

• Az iskolai élet megkezdéséhez szükséges testi-,lelki-, szociális-, értelmi képességek fejlesztése, esélyegyenlőtlenségből fakadó hátrányok csökkentése.

• A családokkal való partneri kapcsolat, együttműködés kialakítása a gyermek

személyiségének harmonikus fejlődése érdekében.

**Az óvodai nevelés sajátossága**

• sajátos nevelési igényű (SNI) és beilleszkedési, tanulási és magatartási zavarral küzdő

gyermekek (BTM) integrált nevelése

# **A NEVELÉSI ÉV RENDJE**

|  |  |  |
| --- | --- | --- |
| **A nevelési év:** | **minden év szeptember 01-től augusztus 31-ig tart** | az Óvodai Pedagógiai Program szemléletének megfelelően történik a gyermekek nevelése- fejlesztése. |
| **Nyári időszak:** | **június 20- augusztus 31** | a fejlesztés a nyári udvari élet tevékenységeihez kapcsolva történik. |

* A nyári zárás időpontja: egész júliusban, a fenntartó rendelkezése szerint.

Az óvoda nyári zárásáról a szülőket február 15-ig értesíteni kell. Az értesítés a faliújságon történik. Megállapodás szerint ezen időszakban- igény szerint, előzetes felmérés alapján- a révfülöpi és a kővágóörsi óvodában biztosítjuk a gyermekek elhelyezését.

* A nevelés nélküli munkanapok száma: a Nemzeti Köznevelési Törvényben előírtak alapján legfeljebb 5 nap. A nevelésnélküli munkanapok felhasználásának elvei: az óvoda eredményes és hatékony működtetésének jegyében a szakmai fejlesztő munka szolgálatában kerül megszervezésre.

Az időpontokat a mindenkori Munkaterv „Nevelési év rendje” fejezetben tervezzük meg. A szülőket írásban - az adott időpontot megelőzően legalább 7 nappal értesítjük.

**Az óvoda heti nyitva tartása**

Az intézmény 5 napos munkarenddel üzemel: hétfőtől – péntekig

47,5 órás nyitva tartási idővel, melynek pontos időpontja a mindenkori éves munkatervben- a szülői igényeknek megfelelően - kerül meghatározásra.

Rendezvények alkalmával a nyitvatartási időtől való eltérést az igazgató engedélyezi.

 **Az óvoda napi nyitva tartása**

Reggel 7 órától délután 16:30 óráig. (9,5 óra)

Az óvoda bejárati ajtajának zárva tartásának rendje:

Reggel: 9 óra és 12.45 óra között

Délben: 13.15 és 15 óra között

Délután: 16:30 órától.

# **Az óvoda napirendje**

**Érkezés az óvodába**

Az utazó gyermekek érkezésének, távozásának rendje:

Reggel az utazó gyermekek kíséretéről – szülői nyilatkozat alapján - az óvoda dolgozói gondoskodnak. (Balatonhenye, Mindszentkálla, Szentbékkálla felől érkezőknél), délután pedig egy megbízott kísérő végzi a gyermekek buszon történő hazaszállítását.

A tanítási szüneteket és a nyári nyitva tartási időszakot kivéve, mivel ezekben az időszakokban nem közlekednek az adott menetrendszerinti járatok.

A gyermekek reggel 7 órától 8:30 óráig érkezhetnek meg az óvodába. A gyermekek zavartalan napirendjének kialakítása és nyugalmuk biztosítása érdekében kérjük, hogy reggel 8:30-ig érkezzenek be az óvodába. Az óvodába érkezésekor a szülő minden esetben személyesen adja át a gyermekét az óvónőnek. Ez alól kivétel az óvoda dolgozói által óvodába kísért utazó gyermekek, Őket a kísérő személy adja át.

A kapuból elengedett gyermekért felelősséget nem tudunk vállalni, mivel az óvónő nem is tud a gyermek megérkezéséről.

**A gyermek általános napirendje**

A csoportok napi és heti rendjét az Óvodai Pedagógiai Program szabályozásának megfelelően, a gyermekek életkori sajátosságainak függvényében a nevelési év elején alakítjuk ki, melyet az első – nevelési évet nyitó - szülői értekezleten ismertetünk a szülőkkel.

A nevelési év során szervezett óvodai programok esetében a napirendek rugalmasan változnak. Az érkezés és távozás rendje ehhez igazodik. A gyermek egészséges fejlődéséhez, fejlesztéséhez a napirend biztosítja a feltételeket, a tevékenységek megfelelő időtartamú megtervezését. A napirend ismétlődő pontjai a gyermek élettani ritmusát követik. Az óvoda rugalmas napirendet követ, figyelembe veszi a helyi szokásokat, rendezvényeket, időjárási viszonyokat.. A napirend tartalmi feladatait, a hetirendet a csoportnaplók tartalmazzák.

**A gyermek részvétele a hit- és vallásoktatásban**

A területileg illetékes, bejegyzett egyházak az óvodai nevelési programtól függetlenül – a szülői elvárásoknak megfelelően – hit és vallásoktatást szervezhetnek. Ennek lehetséges időpontját és helyét a szülőkkel és az érdekelt egyházzal egyeztetve határozzuk meg

**Távozás az óvodából**

Az utazó gyerekeket a 16.05 – kor - Köveskálról induló busszal (szülői nyilatkozat alapján) – a megbízottkísérő kíséri haza. Egy óvónő vagy egy dajka segíti kikísérni a kísérőnek a buszmegállóba a gyerekeket.

A hazautazó gyermeket leszálláskor a kísérő átadja a szülőnek, annak távolmaradása esetén egy másik szülőnek.

A gyermekeket a szülő előzetes megbeszélés alapján bármikor hazaviheti az óvodából, legkésőbb 16:30 óráig. Az óvodába járó gyermekeket – a hatályos törvényi szabályozásnak megfelelően – a szülő kérésére sem engedjük egyedül haza, a gyermeket a szülők által megnevezett, írásban bejelentett felnőtt, illetve nagyobb testvér viheti haza. Ennek hiányában a gyermeket nem adja ki az óvoda!

A válófélben lévő szülők esetében a gyermek elvitelét csak bírósági végzés bemutatása után korlátozhatja valamelyik szülő a másik rovására.

Amennyiben a gyermekért nem jönnek az óvoda zárásáig (16:30 óráig), az óvónő kötelessége először telefonon keresni a szülőt, majd 16:30 óra után, ha ez nem vezetett eredményre, a gyermeket a Gyermekvédelmi Szolgálathoz kell elvinnie.

# **Az óvodai felvétel, átvétel, elhelyezés, felmentés**

A Nemzeti köznevelési törvény (a továbbiakban Nkt.) 8. § (1) bekezdése kimondja, hogy az óvoda a gyermek hároméves korától a tankötelezettség kezdetéig nevelő intézmény.

Az Nkt. 49. §-a szerint az óvodai felvétel, átvétel jelentkezés alapján történik. Az óvodába a gyermek harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.

Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, a felvételi körzet érintett településein lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A beiratkozás a szülő személyes megjelenésével történik. Ekkor a szülők tájékoztatása (a házirend átadása) után a gyermek adatait rögzítjük. Beiratkozáskor az adatok igazolása érdekében a gyermek és a szülők személyazonosságát igazoló dokumentumokat be kell mutatni. A beiratkozást követően a gyermekek és a szülők lehetőséget kapnak arra, hogy közvetlen betekintést nyerjenek az óvoda életéről: a nyár folyamán nyitott óvoda.

A beíratás tényét a Felvételi és előjegyzési naplóban kell rögzíteni.

Óvodánk elsősorban azokat a gyermekeket veszi fel, veszi át, akik a felvételi körzetünkben laknak, vagy a szülők itt dolgoznak. A felvételről, átvételről az óvoda igazgatója dönt. Ha a jelentkezők száma meghaladja a felvehető gyermekek számát, az igazgató bizottságot szervez, amely javaslatot tesz a felvételre. Az igazgató az óvodai felvételi, átvételi kérelem elbírálásáról, a döntést megalapozó indoklással, a fellebbezésre vonatkozó tájékoztatással értesíti a szülőt. A beíratási időszakot követően a felvételt nyert gyermekek fogadása szeptember 01-től folyamatosan történik.

Az óvodai jogviszony a gyermek felvételi napjától keletkezik.

A köznevelési információs rendszer (KIR) működtetője oktatási azonosító számot ad ki annak, aki óvodai jogviszonyba áll. A gyermekeket pontos adataival az óvoda jelenti be a rendszerbe, igényli az oktatási azonosító számot.

A kötelező óvodai nevelés korai fejlesztésben és gondozásban is teljesíthető.

Ha a gyermek megkezdte az óvodai jogviszonyát, de felmentést kér és kap, az óvodapedagógusok a felvételi és mulasztási naplóban rögzítik a felmentés tényét és a határozat számát.

A szülő gyermeke óvodai felvételét, átvételét bármikor kérheti.

Az újonnan jelentkező gyermekek fogadása az óvodai nevelési évben folyamatosan történik, felvételükre a szabad férőhely betöltéséig van lehetőség. Az óvodai nevelésre kötelezett gyermek felvétele, átvétele esetén indoklás nélkül értesítjük az előző óvoda igazgatóját is.

**Jogorvoslati lehetőség túljelentkezés vagy egyéb ok miatt történt elutasítás esetén**

(Az NKTv. hatályos rendelkezései szerint: 37. §, 38. §)

Az óvodai felvételt elutasító határozat ellen a szülő a közléstől, ennek hiányában a tudomására jutástól számított tizenöt napon belül a gyermek érdekében eljárást indíthat, érdeksérelemre hivatkozással benyújtottkérelem tekintetében.

A fenntartó képviseletében a jegyző jár el és hoz másodfokú döntést. A kérelmet elutasíthatja, a döntést megváltoztathatja, vagy a döntést megsemmisítheti és az intézményt új döntés meghozatalára utasíthatja.

Az intézmény döntése végleges, ha a meghatározott határidőn belül (15 nap) nem nyújtottak be eljárást megindító kérelmet, vagy az eljárást megindító kérelem benyújtásáról lemondtak.

A szülő a fenntartónak az érdeksérelemre hivatkozással benyújtott kérelem tárgyában hozott döntésétközigazgatási ügyben eljáró bíróság előtt megtámadhatja. A keresetlevelet a bíróságnál kell benyújtani.

**Óvodai jogviszony keletkezése, megszűnése**

Az óvodai felvétellel tanulói (szülői) jogviszony keletkezik az óvoda és a nevelésre átvett gyermek (szülője) között, amelyet a házirend szabályoz. E naptól illetik meg az óvodás gyermeket a házirendben foglalt jogok és kötelességek.

Az óvodai jogviszony a beíratás napján jön létre, annak kezdő dátuma a felvétel időpontja, azonban a következő nevelési évre beiratkozott gyermekek esetében a tényleges óvodai ellátás igénybevétele, az óvodai foglalkozáson való részvétel gyakorlása a nevelési év első napjától kezdődik (adott év szeptember 01-én).

Óvodaköteles gyermek esetében megszűnik az óvodai elhelyezés jogviszonya, ha

- a gyermeket más óvoda átvette, az átvétel napjától, melyet az új óvoda igazgatója igazol le.

- a felmentést engedélyező szerv

– a fővárosi és megyei kormányhivatal általános illetékességgel eljáró járási hivatala

- a szülő kérelmére engedélyt adott a gyermek óvodából történő felmentésére, kimaradására, a gyermek 4 éves koráig.

- a gyermeket felvették az iskolába, a nevelési év utolsó napján

# **Gyermekjogok érvényesülése az óvodai nevelésben**

**A gyermekek joga, hogy:**

* személyiségét, emberi méltóságát és jogait tiszteletben kell tartani, ésvédelmet kell számára biztosítani fizikai és lelki erőszakkal szemben. A gyermek és a tanuló nem vethető alá testi és lelki fenyítésnek, kínzásnak, kegyetlen, embertelen, megalázó büntetésnek vagy bánásmódnak.
* képességeinek, érdeklődésének, adottságainak megfelelő nevelésben és oktatásban részesüljön, tehetségének felismerése és fejlesztése érdekében,
* a nevelési intézményben biztonságban és egészséges környezetben neveljék és oktassák, óvodai életrendjét pihenőidő, szabadidő, testmozgás beépítésével, sportolási, étkezési lehetőség biztosításával életkorának és fejlettségének megfelelően alakítsák ki, biztonsága érdekében az óvodában tartózkodása ideje alatt, végig pedagógus felügyelete alatt álljon,
* nemzetiségi hovatartozásának megfelelő nevelésben és oktatásban részesüljön,
* részére a nevelés-oktatás során a tájékoztatás nyújtása és az ismeretek közlése tárgyilagosan és többoldalú módon történjék,
* egyházi vagy magánintézményben vegye igénybe az óvodai ellátást, továbbá, hogy az állami, és települési önkormányzati fenntartású nevelési-oktatási intézményben egyházi jogi személy által szervezett hit- és erkölcsoktatásban vegyen részt,
* személyiségi jogait, így különösen személyiségének szabad kibontakoztatásához való jogát, önrendelkezési jogát, cselekvési szabadságát, családi élethez és magánélethez való jogát a nevelési-oktatási intézmény tiszteletben tartsa, e jogának gyakorlása azonban nem korlátozhat másokat ugyanezen jogainak érvényesítésében, továbbá nem veszélyeztetheti a saját és társai, a nevelési-oktatási intézmény alkalmazottai egészségét, testi épségét.
* a nevelési-oktatási intézményben, családja anyagi helyzetétől függően, külön jogszabályban meghatározott esetekben kérelmére térítésmentes vagy kedvezményes étkezésben részesüljön, továbbá, hogy részben vagy egészben mentesüljön az e törvényben meghatározott, a gyermekeket terhelő költségek megfizetése alól, vagy engedélyt kapjon a fizetési kötelezettség teljesítésének halasztására vagy a részletekben való fizetésre.
* a gyermek az intézmény eszközeit (játékok, foglalkozási és fejlesztőeszközök), berendezéseit (bútorok, rádió, magnó…), felszereléseit ingyenesen használhatja. Életkorának és fejlettségének megfelelően a napirendben és a házirendben megfogalmazottak szerint vegyen részt saját környezete és az általa használt játékok, eszközök rendben tartásában.

**Fennálló kötelezettségek az óvodával**

• A kisgyermek óvja saját és társai testi épségét, egészségét, sajátítsa el és alkalmazza az egészségét és biztonságát védő ismereteket,

• Tanúsítson tiszteletet és megbecsülést nevelői, és az óvoda felnőtt dolgozói iránt, kerüljön minden durva, agresszív megnyilvánulást, trágár beszédet,

• Az óvodában tartózkodók tartsák be az óvoda helyiségeinek és területeinek használati rendjét,

• Tilalom alá esik az óvodába behozni minden olyan tárgyat, mely saját, és mások testi épségét, egészségét veszélyezteti,

• Az óvodás gyermekeket az óvoda reggel 7 órától fogadja be. Az óvoda pedagógiai munkájának sikere érdekében a szülők a gyermeküket legkésőbb reggel 8:30 óráig adják át az óvoda felnőtt dolgozójának.

• Óvodaköteles korú gyermeknek az óvodába járás napi 4 órában kötelező.

• Az óvodából történő hiányzást a szülőnek előzetesen, vagy az óvodai tevékenységek megkezdése előtt (személyesen, telefonon, vagy írásban) jelentenie kell.

• A be nem jelentett 3 napon túli (igazolatlan) hiányzás esetén az óvodapedagógus törvényi kötelezettségénél fogva felszólítja a szülőt a hiányzás igazolására.

• Amennyiben a gyermek előre be nem jelentett három napnál hosszabb időre hiányzik az óvodából, a gyermek közösségbe csak orvosi igazolással hozható vissza.

• A szülő kötelezettsége, hogy fokozott kockázatú allergiás betegséggel diagnosztizált gyermeke fokozott figyelmet igénylő egészségi állapotáról és a megteendő sürgősségi intézkedésekről a beiratkozással egyidejűleg, vagy a diagnózis ismertté válását követően haladéktalanul tájékoztassa az óvodát!

# **Az óvodaköteles korú gyermek óvodába járásának és a távolmaradásának szabályai**

• A szülő kötelessége, hogy biztosítsa gyermeke rendszeres óvodába járását! Amennyiben a gyermek egyéb okok miatt három napnál hosszabb ideig marad távol az óvodától, azt az óvoda igazgatója felé írásban kell jelezni.

•Betegség miatti hiányzás esetén csak orvosi igazolással látogathatja újra az óvodát a gyermek.

•Egyéb esetben, amennyiben a szülő három napnál hosszabb ideig (üdülés, külföldön való tartózkodás…) nem kívánja az óvodát igénybe venni, az intézmény igazgatójól írásban szükséges engedélyt kérni**.**

• Az óvoda nevelőtestülete kiemelten kéri, hogy a nagycsoportos korú, iskolába menő gyermeket szüleik legkésőbb 8:30-ig hozzák be az óvodába a foglalkozásokon való rendszeres fejlesztőmunka, valamint az iskolai alkalmasság elérésének érdekében.

• Ha a gyermek az óvodai foglalkozásról távol marad, mulasztását igazolnia kell.

• A mulasztás igazolása minden óvodaköteles gyermekre egyformán kötelező, akit nem mentettek fel az óvodakötelezettség alól, akár négy órát, akár többet tartózkodik az óvodában.

• A mulasztást igazoltnak kell tekinteni, ha

 -a szülő előzetesen bejelentette az óvónőnek, hogy gyermekét nem viszi el az óvodába,

 -a gyermek beteg volt, és azt a házirendben meghatározottak szerint igazolja (az orvosi igazolásnak tartalmaznia kell a betegség miatt bekövetkezett távollét pontos időtartamát).

 -a gyermek hatósági intézkedés vagy egyéb alapos indok miatt nem tudott kötelezettségének eleget tenni.

• Ha a gyermek távolmaradását nem igazolják, a mulasztás igazolatlan.

# **A gyermek értékelési rendjével kapcsolatos szabályok**

Óvodánkban minden gyermeket az életkori sajátosságok és az egyéni adottságok, képességek figyelembevételével, önmagához mérten mérünk, értékelünk.

A gyermeket jutalmazó és fegyelmező intézkedések formái és alkalmazásának elvei az óvodában A szociális szabályok tanítása az óvodában a gyermek későbbi beilleszkedését, közösségi sikereit alapozzák meg.

Jutalmazás, fegyelmezés elvei:

* arányosság elve – a cselekvés mértékével legyen arányos
* értelmezés elve – értelmezzük, elmagyarázzuk a gyermek számára a cselekedetét, és a döntésünket is, így kialakul a tett és a következmény közötti jó összefüggés
* időzítés elve – a tett után közvetlenül, mert később elhalványul a tett és nem érti a jutalmazást
* következetesség elve – a gyermekcsoport szabályai, szokásrendje a közösség minden tagjára érvényes
* mérsékelt jutalom elve – biztosítjuk a fokozás lehetőségét (a jutalom fokozása nagyobb hatású, mint az állandó nagyságú jutalom)
* korlátok megfogalmazásának elve – a szabályok kialakítása során figyelembe kell venni az életkor sajátosságait, az elvárható magatartást, és az elvárható teljesítményt. Ezekhez kell igazítani a betartandó szabályokat.
* belső elégedettség növelése, pozitív énkép kialakulásának elősegítése
* humor használata a szeretetkapcsolat kialakításához.

Jutalmazás formái:

szóbeli dicséret négyszemközt,

szóbeli dicséret csoporttársak előtt,

szóbeli dicséret a szülő jelenlétében,

 mosoly

 a csoport kedvenc tevékenységének biztosítása (kirándulás, mesélés)

Fegyelmezés formái:

 figyelem megvonás,

figyelemelterelés,

határozott kérés a helytelen tevékenység befejezésére,

másik játékforma keresése,

magunk mellé álltjuk az udvaron,

leültetjük a csoportban egy székre (ahány éves, annyi percre)

szülő jelenlétében történő elbeszélgetés, kivételes és pedagógiailag indokolt esetben.

# **A beiskolázás rendje**

(NKTv. 45. §)

A gyermek abban az évben, amelynek augusztus 31. napjáig a hatodik életévét betölti, tankötelessé válik.

Ha a gyermek az iskolába lépéshez szükséges fejlettséget korábban eléri, a szülő kérelmére a felmentést engedélyező szerv (Oktatási Hivatal) engedélyezheti, hogy a gyermek hatéves kora előtt megkezdje tankötelezettségének teljesítését.

A tankötelezettség teljesítése a tanév első tanítási napján kezdődik.

**Iskolakezdés halasztása**

• A törvényes képviselő, vagyis a szülő vagy gyám kérelmére az Oktatási Hivatal döntése alapján a gyermek további egy nevelési évig óvodai nevelésben vehet részt. Az Oktatási Hivatal a kérelmeket csak adott év január 1-jét követően fogadja be, és a kérelem postára

adására csak az OH által meghatározott adott hó adott napjáig van lehetőség. A szülői kérelem indoklásához bármilyen, a halasztás engedélyezését alátámasztó szakértő általkiállított szakmai dokumentum csatolható (óvónő, védőnő, orvos, logopédus, fejlesztő pedagógus).

• Ha az illetékes pedagógiai szakszolgálatokon keresztül elérhető szakértői bizottság az OH által meghatározott kérelem beadási határideje előtt kiállított véleménye azt tartalmazza, hogy a gyermek további egy nevelési évig óvodai nevelésben történő részvétele javasolt, akkor nincs szükség arra, hogy a szülő vagy a gyám kérelmezze az Oktatási Hivatalnál az iskolakezdés halasztását.

Ebben az esetben a gyermek automatikusan további egy nevelési évig óvodai nevelésben vehet részt. A szülőnek a szakértői bizottsági véleményt a gyermek óvodájában be kell mutatnia, amely alapján az óvoda a köznevelési információs rendszerben (a továbbiakban: KIR) rögzíti ezt a tényt.

Az óvoda abban az esetben kezdeményezi tanköteles korú gyermek szakértői bizottság általi

vizsgálatát „átfogó képességszint megállapítás” kérésével, ha felmerül a BTMN vagy SNI

megállapításának vagy kizárásának szükségessége.

# **Az óvodai étkezés befizetésének, lemondásának rendje, étkezéssel kapcsolatos szabályok**

A gyermekek napi háromszori táplálkozásának megszervezése az óvoda feladata.

Az óvoda köteles a felhasznált élelmiszerekből ételmintát 48 órán át a hűtőben megőrizni (ÁNTSZ), kivéve a kirándulásokra készült tízórait és a vitaminpótlására szolgáló plusz gyümölcsöt, zöldséget.

A gyermek egyéni etetése otthonról hozott élelmiszerrel a többi gyermek előtt, az óvoda területén (csokoládé, sütemény, cukorka, banán…) nem etikus, valamint az óvoda tisztán tartását (öltöző, folyosó) is nehezíti.

A speciális étkezést igénylő gyermekek ellátására lehetőség van. Igény esetén - fenntartói intézkedésre - orvosi szakvélemény bemutatásával az érintett szülő igényelheti külön csomagolt diétás menü kiszállítását gyermeke részére.

Az étkezések időpontja:

együtt tízórai 8:45 és 9.15 óra között, ebéd 12 és 12.30 óra között, uzsonna 15 órakor.

Célszerű a korán, 7 órakor érkező gyermeket otthon megreggeliztetni.

**Az étkezési térítési díjak befizetése**

Az étkezési térítési díjak befizetése havonta történik, mindig a hónap elején, az azt követő hónapra, átutalással vagy kézpénzes fizetéssel egyenlíthető ki. A kitűzött napon túl az óvoda vezetőjének engedélyével a szülő– indokolt esetben – más napon is fizethet.

Hátralék esetén: a szülőt az óvodapedagógus szóban figyelmezteti, majd ha ez nem vezet eredményre, levélben szólítjuk fel fizetési kötelezettségének teljesítésére. Kezdeményezzük a család szociális helyzetének felmérését, végső esetben kezdeményezzük a hátralék összegének bírói letiltását.

Felhívjuk a szülők figyelmét, hogy a gyermekétkeztetés ingyenes a Gyvt. 21/B.§ (1) pontja alapján az óvodai nevelésben részesülő gyermek után, ha

- rendszeres gyermekvédelmi kedvezményben részesül, és érvényes határozattal rendelkezik a befizetés időpontjában.

- tartósan beteg, vagy fogyatékos, vagy olyan családban él, amelyben tartósan beteg gyermeket nevelnek, és erről szakorvosi igazolást, illetve szakértői és rehabilitációs bizottság szakvéleményét be tudja mutatni a befizetés időpontjában.

- olyan családban él, amelyben három, vagy több gyermeket nevelnek (közös régebbi háztartásban élőket kell figyelembe venni), az igénylőnek három hónapnál nem régebbi dokumentumot (családi pótlék megállapításáról szóló határozat, vagy az utalását igazoló szelvény) kell bemutatni a befizetés időpontjában.

- olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb minimálbér összegének 130%-át. A jogosultság megállapítása önbevalláson alapul

- nevelésbe vették.

**Az étkezés lemondása, hiányzás bejelentése**

A megbetegedett vagy hiányzó gyermek ebédjét le kell mondani. A gyermekek étkezését, illetve annak rendelését másnapra, előtte való nap kell megrendelni.

Ennek megfelelően a gyermek másnapra történő hiányzását, illetve óvodába jövetelét – étkezés megrendelés szempontjából – csak abban az esetben tudjuk

figyelembe venni, ha előző napon a szülő írásban, szóban vagy telefonon közli.

A lemondást 8.30-ig kell bejelenteni, és másnaptól tudjuk jóváírni. A későbbi bejelentést nem áll módunkban elfogadni.

# **Egészségvédelmi, balesetmegelőzési előírások, óvó-védő intézkedések**

**Egészségvédelem**

• Az óvoda minden alkalmazottjának kötelessége a balesetmentes, fertőzésmentes környezet biztosítása, megtartása.

• Az óvodában tartózkodó szülők és gyermekek kötelesek az egészségük és testi épségük védelmére vonatkozó rendelkezéseket betartani. (Tilos a dohányzás, szeszesital fogyasztás, állatok behozása.)

• Az óvodát csak teljesen egészséges gyermek látogathatja!

• Az óvodában megbetegedő, lázas gyermeket az értesítéstől számított legrövidebb időn belül haza kell vinni.

Betegségre utaló tünetekkel (hányás, hasmenés, láz stb.) hazaküldött gyermek a következő napon csak orvosi igazolással jöhet ismét óvodába.

• Beteg, gyógyszert szedő, lábadozó gyermek, a többi gyermek egészségének megőrzése érdekében az óvodát teljes gyógyulásáig nem látogathatják. Ilyen esetben az óvodapedagógus kötelessége a gyermek átvételének megtagadása.

• A gyermek, betegség után csak orvosi igazolással jöhet ismét óvodába.

• Tetűvel fertőzött gyermek, kezelés, lemosás után csak serkétől letisztított hajjal jöhet ismét óvodába (IGAZOLÁS).

• Ha az óvodás gyermek fertőző beteg lett, ezt a tényt a szülő köteles az óvodának a szükséges védőóvó intézkedések megtétele céljából bejelenteni.

• Az óvodában a gyermekek higiéniai egészségvédelmi okokból cumisüveget, PELENKÁT nem használhatnak. Erről kérjük, hogy óvodába lépésükig szoktassák le a kicsiket.

• Az óvodában tartózkodó szülők és gyermekek kötelesek az egészségük és testi épségük védelmére vonatkozó rendelkezéseket betartani, a keletkező balesetekért felelősségét vállalni. • Dohányozni az óvoda területén és a bejáratok 5 méteres körzetében tilos.

**Az óvoda munkatársainak balesetvédelmi feladatai**

* Az óvoda dolgozóinak részletes munkaköri leírása az intézményi Szervezeti és Működési Szabályzatában található. Valamennyi dolgozó, a reá vonatkozó munkaköri leírásnak megfelelően köteles munkaköri feladatát ellátni.
* A nyitvatartási idő alatt az óvónő - a családdal együttműködve - felel a reá bízott gyermekek testi és lelki fejlődéséért.
* Az óvoda minden dolgozója köteles a jogszabályban előírt időszakokban foglalkozás egészségügyi vizsgálaton részt venni.
* A gyermekeket lehetőség szerint mindennap kivisszük a szabad levegőre, kivéve a csapadékos időjárást, és a – 10 C-os hideg vagy rendkívüli erős szél esetén.
* A séták biztonságos lebonyolításához felnőtt kísérőket biztosítunk: 8 gyermekenként 1 fő felnőtt kísérő.
* A gyermekek testi épségét veszélyeztető tárgyakat, eszközöket, vegyi anyagokat a gyermekek jelenlétében szigorúan tilos használni.
* Az óvónő által készített eszközök a gyerekek testi épségét, egészségét nem veszélyeztethetik.
* A veszélyesebb foglalkozási eszközöket: olló, tű, szög, fűrész, stb. a gyermekek csak gondos felügyelet mellett használhatják. Forró eszközöket a gyerekek jelenlétében tilos használni!
* A gyermekek testi fenyítése, levegőtől és ételtől való megvonás büntetés szigorúan tilos!
* A gyermek bármilyen jellegű hátrányos megkülönböztetése szigorúan tilos!
* Az óvodában „külső” kereskedelmi árusokat, ügynököket beengedni tilos!
* Az udvar biztonságáról – játékeszközök balesetmentessége, fűben „rejtőző” balesetveszélyes eszközök, mérgező gombák, stb. - a dajkák naponta kötelesek meggyőződni.
* Amennyiben bármilyen problémát észlel azt azonnal köteles jelenteni az óvodavezetőnek.
* A gyermekek jelenlétében az óvoda udvarán járművel közlekedni tilos és rendkívül balesetveszélyes!
* Egyéb szállítás ideje alatt valamennyi óvodapedagógus és egyéb alkalmazott ügyel arra, hogy a jármű közelébe gyermek ne tartózkodjon!
* Az óvodai élet nyugalma és a balesetmentes munkavégzés biztosítása érdekében a mobiltelefont munkaidőben használaton kívül kell helyezni! Fontos és indokolt esetben, fedési időben a hívás elintézhető.

**Az óvoda védő,- óvó intézkedései**

A gyermekek biztonsága:

* Amíg a gyermekek az óvodában tartózkodnak, a kaput és a bejárati ajtókat kulcsra zárni szigorúan tilos, tolózárral, akasztóval azonban el kell zárni, hogy a gyermekek ne juthassanak ki az utcára.
* A napközbeni látogatókat, az ajtót nyitó dolgozó engedi be, majd a látogatót a keresett dolgozóhoz vezeti.
* A gyermekek biztonságos és egészséges környezetben történő nevelése érdekében a szükséges feltételrendszer folyamatos vizsgálata, a feltételek javítása az intézményvezetőség állandó feladata.
* Az óvónő gyermekek részére az egészségük, testi épségük megőrzéséhez szükséges ismereteket átadja, és ezek elsajátításáról meggyőződjék, továbbá, ha észleli, hogy a gyermek balesetet szenved vagy ennek veszélye fenn áll, a munkaköri leírásának megfelelően a szükséges intézkedést megtegye:

Ezért:

* Minden nevelési év kezdetén, valamint kirándulások és séták előtt szükség szerint– a gyermekek életkorának megfelelően – ismertetni kell az egészségük és testi épségük védelmére vonatkozó előírásokat, veszélyforrásokat és az elvárható magatartási formákat.
* Veszélyes helyekre a gyermekeket szigorúan tilos elvinni!
* Ha a gyermeket baleset éri, a vele foglalkozó óvodapedagógus kötelessége az elsősegélynyújtás.
* Ha balesetet vagy veszélyforrást a dajka észleli, köteles azonnal intézkedni, a veszélyforrásról az óvodavezetést haladéktalanul értesíteni.
* A gyermekbalesetet súlyosságától függetlenül minden esetben, azonnal jelenteni kell az óvodavezetőnek, aki dönt a gyermek további ellátásáról. A szülőt azonnal értesíteni kell a balesetről.
* A gyermekbalesetet minden esetben ki kell vizsgálni, melynek folyamatába a szülői szervezet képviselőjét is be kell vonni.
* A gyermekbaleset kivizsgálását követően meg kell határozni azokat a feladatokat, melyek a hasonló balesetek megelőzését szolgálják.
* A gyermekbalesettel kapcsolatos nyilvántartása az SZMSZ-ben rögzített
* Az óvoda csak azért a gyermekért vállal felelősséget, aki az óvodai belső folyosóra megérkezett és az óvónő vagy a dajka átvette a szülőtől, egyéb hozzátartozótól.
* Amikor a szülő megérkezett az óvodába a gyermekért (gyermekeiért), az óvónőtől átvette, ő felel gyermeke testi épségéért.
* Az óvodából hazatérés közben bekövetkezett balesetért az óvoda dolgozóit nem terheli felelősség.

Az óvodába járó gyermekek védelme a Pedagógiai Programunkban szabályozott, a mindenkori éves „Gyermekvédelmi terv” az adott nevelési év munkatervének mellékletét képezi.

**A szülők balesetvédelmi feladatai**

Kérjük a szülőket, hogy a kapukat a tolózárral, akasztóval mindig zárják be.

A gyermekek ékszerviselése balesetet okozhat, ezért ezt csak korlátozottan engedélyezhetjük az óvodában!

Az óvodának a Nkt. 25. § (3) bekezdése szerint lehetősége van az óvodai élet gyakorlásához nem szükséges eszközök, tárgyak bevitelét megtiltani, korlátozni vagy feltételekhez kötni, így előírhatja a bevitt dolgok megőrzőben, öltözőben való elhelyezését vagy a bevitel bejelentését.

Ha az előírt szabályokat megszegik, a bekövetkezett kárért a nevelési-oktatási intézmény nem felel.

* Behozható tárgyak: kiscsoport első három hónapjában olyan személyes szőrös kisállat, takaró, párna…, amely a gyermek elalvását és az otthontól való elszakadást segíti, megkönnyíti.
* Nem hozható be az óvodába: cumisüveg, ékszerek. Amennyiben ez mégis megtörténik, az óvónő ezeket elveszi a gyermektől, biztonságba helyezi, és hazamenetelkor átadja a szülőnek.
* Amennyiben a gyermek szeretné behozni otthoni játékát, azt a pénteki napon megteheti.
* Kérjük, hogy a gyermekek testi épségére veszélyes játékokat, tárgyakat ne engedjenek a gyermekeiknek az óvodába hozni.
* Az óvodába hozott tárgyakért, játékeszközökért nem áll módunkban felelősséget vállalni.
* Kérjük, hogy az óvoda belső területére ne hozzák be kutyájukat.
* A többi gyermekre való tekintettel kérjük, hogy az óvoda területén ne adjanak gyermekeik számára otthonról hozott élelmiszert, édességet!
* A gyermekek biztonsága érdekében az óvodapedagógust a csoportból csak akkor lehet kihívni, ha a többi gyermek felügyeletét meg lehet oldani!
* Amikor a szülő megérkezett az óvodába, a gyermekét (gyermekeit) az óvónőtől átvette, attól fogva a szülő felel gyermeke testi épségéért.
* Az óvodai életre vonatkozó szabályok a nem óvodás testvérekre is vonatkoznak, azok betartását a szülők jelenlétében is elvárjuk.
* A gyermekeknek csak a szülők engedélyével és hozzájárulásával lehet egész napos kirándulást szervezni.

**A gyermek ruházata az óvodában**

• Jellemezze praktikusság, kényelem, tisztaság.

• Szükséges az esetleges átöltöztetéshez tartalék fehérnemű, zokni, felsőruha, nadrág, ill. évszaknak megfelelő váltóruha.

• Legyen váltócipője, mely egészségesen tartja a lábboltozatot (papucs, klumpa balesetveszélyes és egészségtelen az egész napi használatra).

• Célszerű a ruházatot megkülönböztetett jelzéssel ellátni és ezeket jellel ellátott zsákban az arra kijelölt helyen tárolni.

**Rendkívüli esemény, bombariadó esetén megtartandó előírások:**

Rendkívüli eseménynek számít különösen: a tűz, az árvíz, a földrengés, a bombariadó, valamint egyéb veszélyes helyzet, ill. a nevelőmunkát más módon akadályozó nehezítő körülmény.

A rendkívüli esemény észlelésekor, tudomásra jutásakor haladéktalanul tájékoztatni kell az igazgatót, aki a rendkívüli esemény jellegének megfelelően: - haladéktalanul értesíti: az érintett hatóságokat, a fenntartót és a szülőket, - megtesz minden olyan szükséges intézkedést, amely a gyermekek védelmét, biztonságát szolgálják (pl. kiürítik az óvodát a katasztrófavédelmi tervben megfogalmazottaknak megfelelően.

# **A szülők és az óvoda kapcsolata**

**A szülő jogai**

* A szülő joga a szabad óvodaválasztás (állami, egyházi, magán). Az óvodaköteles gyermek felvételét a kijelölt óvoda csak helyhiány miatt utasíthatja vissza. A körzeti óvodának helyhiány esetén segítenie kell az öt évesnél nagyobb gyermek elhelyezését, különösen akkor, ha a gyermek:
* hátrányos, illetve halmozottan hátrányos helyzetű,
* a gyermekek védelméről és a gyámügyi igazgatásról szóló törvény 41. §-a szerint jogosult a napközbeni ellátás igénybevételére,
* felvételét a gyámhatóság kezdeményezte.
* A szülő joga, hogy megismerje a nevelési-oktatási intézmény pedagógiai programját, szervezeti és működési szabályzatát, házirendjét, tájékoztatást kapjon az abban foglaltakról. A házirend egy példányát a beiratkozáskor betekintés céljából át kell adni a szülőnek.
* Joga, hogy saját gyermeke fejlődéséről, magaviseletéről rendszeresen részletes és érdemi tájékoztatást, a gyermek neveléséhez tanácsokat, segítséget kapjon.
* Az intézmény igazgatója és a pedagógus hozzájárulásával részt vehet a foglalkozásokon.
* Kezdeményezheti szülői szervezet létrehozását, és abban tevékenyen közreműködhet.
* Az óvodai szülői szervezet, közösség figyelemmel kíséri a gyermeki jogok érvényesülését, a pedagógiai munka eredményességét, a gyermekek, tanulók csoportját érintő bármely kérdésben tájékoztatást kérhet a nevelési-oktatási intézmény igazgatójától, az e körbe tartozó ügyek tárgyalásakor képviselője tanácskozási joggal részt vehet a nevelőtestület értekezletein.
* Megállapításairól tájékoztathatja az intézmény nevelőtestületét és a fenntartót. A gyermekek nagyobb csoportját érintő bármely kérdésben tájékoztatást kérhet az óvoda igazgatójától, és az adott kérdés megtárgyalásakor, mint a szülői szervezet képviselője, tanácskozási joggal részt vehet a nevelőtestületi értekezleten.
* A halmozottan hátrányos helyzetű gyermek szülőjét megilleti az a jog, hogy gyermeke óvodába járatásához – a gyermekek védelméről és a gyámügyi igazgatásról szóló törvényben meghatározottak szerint – anyagi támogatást kapjon.
* A szülőnek az óvodai élet szervezésével kapcsolatos észrevételét, írásbeli javaslatát a nevelési-oktatási intézmény igazgatója, a nevelőtestület, és a szülői szervezet megvizsgálja, és arra a megkereséstől számított tizenöt napon belül, a szülői közösségtől legkésőbb a tizenötödik napot követő első ülésen érdemi választ kap.
* A szülőt megilleti az a jog, hogy személyesen vagy képviselői útján – jogszabályban meghatározottak szerint – részt vegyen az érdekeit érintő döntések meghozatalában.

**A szülő kötelessége, hogy:**

–biztosítsa gyermeke óvodai nevelés keretében folyó iskolai életmódra felkészítő foglalkozáson való részvételét,

– megtegyen minden tőle elvárhatót gyermeke fejlődésért,

– rendszeres kapcsolatot tartson a gyermeket nevelő óvodapedagógusokkal,

– elősegítse gyermekének a közösségbe történő beilleszkedését,

– tartsa tiszteletben az óvoda vezetői, pedagógusai, alkalmazottai emberi méltóságát és jogait, – betartsa a házirendben elfogadott szabályokat, elvárásokat,

– haladéktalanul tájékoztassa az óvodát a fokozott kockázatú allergiás betegséggel diagnosztizált gyermeke fokozott figyelmet igénylő egészségi állapotáról és a megteendő sürgősségi intézkedésekről a beiratkozással egyidejűleg, vagy a diagnózis ismertté válását követően! Továbbá köteles gondoskodni arról, hogy az életmentő gyógyszert a gyermek mindig tartsa magánál, illetve az óvodapedagógussal egyeztetett helyen.

# **A család és az óvoda közös nevelési elveinek kialakítása**

Az óvodánkba járó gyermekeket arra neveljük, hogy tanulják meg tisztelni a felnőtteket, szeressék és fogadják el pajtásaik egyéniségét, másságát, tudják kifejezni magukat, de legyenek képesek alkalmazkodni is. Az esetleges konfliktusokat ne durvasággal, erőszakkal, árulkodással oldják meg. Ezen törekvésünk sikerességének érdekében kérjük, hogy otthon is ezeket az alapelveket erősítsék gyermekeikben.

Például: ne tegyenek a gyermek előtt indulatos, negatív megjegyzéseket mások gyermekére, annak származására, az óvodára, az ott dolgozó felnőttekre;

ne biztassák gyermeküket verekedésre, még ha előző nap gyermekét érte is esetleg sérelem.

**A nevelőkkel való kapcsolattartás, együttműködés lehetőségei**

A szülőknek lehetőségük van arra, és azt mi igényeljük is, hogy az óvodában folyó pedagógiai munka kialakításában a megfelelő fórumokon aktívan vegyenek részt, ötleteikkel segítsék elő a közös gondolkozást. Annak érdekében, hogy a gyermekeket a nekik legmegfelelőbb módszer szerint neveljük, szükség van igazi, valós együttműködésre, nyitottságra és őszinteségre. Komolyabb probléma, konfliktus, ellentét esetén mindenképpen keressék fel az óvónőt, illetve az óvoda vezetőjét, és velük közösen próbálják megoldani a konkrét helyzetet. Az együttműködésre alkalmas fórumok:

szülői értekezletek,

munkadélutánok,

nyílt napok,

közös rendezvények,

fogadóórák (vezetői, óvónői),

az óvónővel való rövid, esetenkénti megbeszélések.

Kérésünk, hogy reggel és hazavitelkor a néhány mondatos információcserén túl se a gyermekkel kapcsolatos, se magánjellegű beszélgetés miatt az óvónő figyelmét a gyermekekkel való foglalatossága közben hosszabb időre ne vonják el, mert az előidézheti baleset kialakulását, és zavarhatja a nevelés-oktatás folyamatát!

Gyermekükkel kapcsolatban információt, tájékoztatást csak a gyermek saját óvónőitől vagy az óvodavezetőtől kérjenek, a dadusok nem illetékesek.

Az óvoda helyiségeinek (csoportszobájának, konyhájának, WC-jének) és udvarának a szülők általi használatának rendjét az ÁNTSZ-előírásoknak és a helyi szabályozásoknak megfelelően alakítjuk.

**Pedagógiai munka az óvodában**

* Az óvodai életet, pedagógiai nevelő munkánkat az óvoda Pedagógiai Programjában megfogalmazottak szellemében, a kitűzött célok megvalósítása reményében végezzük. (A dokumentum bármikor hozzáférhető).
* Az óvodai életet, a foglalkozásokat óvodánk oly módon szervezi, hogy a szülők és a fenntartó igényeinek megfeleljen, és a szakmai követelményekben megfogalmazott színvonalon eleget tudjon tenni a gyermekek nevelésével és ellátásával, gondozásával összefüggő feladatainak.
* Mindennapjainkban elsődleges szempont a gyermekek érdekeinek mindenek feletti érvényesítése.
* A tömény ismeretek, lexikális tudás helyett nagy hangsúlyt helyezünk a képességfejlesztésre, melyek alapját képezik a majdani használható tudásnak.
* A játék, mint alapvető tevékenységi forma csíráját képezi a fejlesztés lehetőségeinek, és leginkább alkalmas a gyermek természetes élethelyzetben való megfigyelésére.
* Lehetőséget biztosítunk a gyermek saját ritmusának, érésének megfelelő egyéni haladásának.
* Az anyanyelvi nevelés az egészséges életmód és környezeti nevelés kiemelt helye mellett fontosnak tartjuk a biztonságot adó, derűs, nyugodt légkört és a tiszta, esztétikus, harmonikus környezet kialakítását.
* Gyermekeinket szeretetre, őszinteségre, a felnőttek és egymás iránti tiszteletre neveljük.

# **Adatkezelés, panaszkezelés, ügyintézés**

- A pedagógusokat, dajkákat titoktartási kötelezettség terheli a gyermekekkel és családokkal kapcsolatos minden olyan tényt, adatot, információt illetően, amelyről hivatásuk ellátása során tudomást szereztek.

- Bármilyen kérést, problémát, sérelmet, javaslatot kérjük a lehető legrövidebb időn belül beszéljenek meg az óvodapedagógusokkal.

- A szülők az olyan jellegű problémájukkal, ami az óvodapedagógusokkal való egyeztetés során nem vezetett eredményre, az igazgatóhoz fordulhatnak telefonon, írásban, vagy személyesen előre egyeztetett időpontban. A panaszok és azok megoldásának eredményességei rögzítésre kerülnek a panaszkezelési nyilvántartásban. Ha a szülők számára a megoldás nem kielégítő, az óvoda fenntartójához fordulhatnak jogorvoslatért.

Írásban beadott panaszokra az óvodavezető 30 napon belül írásban válaszol.

 Az óvoda több gyermekét érintő problémák kivizsgálásához írásos kérelemmel fordulhatnak az igazgatóhoz. Amennyiben szükséges, hatáskörén túlmutat, az óvodavezető továbbítja a levelet a megfelelő felettes szervekhez.

**Kérjük a kedves szülőket, hogy gyermekeik érdekében a fent leírtak betartásával, együttnevelésünk érdekében segítsék óvodánk működését!**

|  |  |
| --- | --- |
| **Az intézmény OM azonosítója: 036933** **Iktatószám:** | **Készítette és véleményezésre, elfogadásra előterjesztette:** **------------------------------** **Czuczorné Orbán Anna** **igazgató** |
| **Legitimációs eljárás- Az érvényességet igazoló aláírások: (Jóváhagyási, egyetértési záradék)** |
| 1. Elfogadás:

A Házirendet a nevelőtestület 2025…….…. megismerte, tartalmával kapcsolatbanvéleményét, egyetértését kinyilvánította, és a ………………………………… határozatszámon elfogadta.A nevelőtestület képviseletében aláírta: ------------------------------------------------- | 1. Véleményezés:

A szülői szervezet a Házirend elfogadásához a véleményezési jogát gyakorolta. a benne foglaltakkal egyetértett. A Szülői Szervezet képviseletében aláírta: ----------------------------------------- Szülői szervezet elnöke |
| **Jelen Házirend a fenntartóra többletkötelezettséget nem hárít. (Többletkötelezettség esetén a fenntartó egyetértése szükséges)** |

|  |
| --- |
| A Házirendet a ………………………………………..határozaton jóváhagyta: …………………………………Czuczorné Orbán Annaigazgató |
| Hatályos: 2025………………………………………../ a kihirdetés időpontjától. |
| **A dokumentum jellege:** Nyilvános**Elérhető:** az óvodában, községek honlapjain és a KIR adatbázisában. |